cyanic-selkie/wikianc huggingface dataset:
Beriliozė
Beriliozė – berilio sukeliama sunki profesinė liga, kuria serga aviacijos, elektronikos, branduolinės energetikos darbuotojai.
Berilis bei jo junginiai į žmogaus organizmą patenka pro kvėpavimo takus, odą, burną, jungiasi su audinių baltymais ir kaupiasi plaučiuose, kepenyse, inkstuose, limfmazgiuose, kauluose. Ūmus apsinuodijimas pasireiškia karščiavimu, stipriu kosuliu, skrepliavimu, dusuliu, cianoze. Nuo ūmios beriliozės neretai mirštama. Mažos berilio koncentracijos sukelia lėtinį apsinuodijimą. Ryšio tarp darbo trukmės užterštoje aplinkoje ir ligos sunkumo nėra.
Beriliozės požymiai: silpnumas, kosulys, dusulys, skausmas krūtinėje, staigiai krintanti kūno masė, vėliau atsirandantys kvėpavimo ir širdies nepakankamumas. Liga gydoma gliukokortikoidais, naudojamos simptominės priemonės.
Espechas
Especho ežeras  – ledyninės kilmės ežeras Argentinoje, Neukeno provincijoje, Anduose, į šiaurės vakarus nuo Vilja La Angosturos. Jungiasi su Nahuel Huapi ežeru. Įeina į Nahuel Huapi nacionalinį parką.
Ežero pavadinimas espejo ispanų k. reiškia „veidrodis“, kadangi ežero vandens paviršius lygus kaip veidrodis, kuriame atsispindi pakrančių kalnai ir miškai. Pakrantės gausiai apaugusios vikšriais. Ežeras ir jo apylinkės naudojamos rekreacijai (važinėjimas kalnų dviračiais, sportinė žūklė, plaukiojimas vėjo burlentėmis).
Kuršininkų tarmė
Kuršininkų kalba (kurš. kursisk valuod, ) – nykstanti latvių kalbos tarmė stipriai paveikta lietuvių kalbos (žemaičių tarmės), vokiečių žemaičių tarmės ir vokiečių kalbos.
Susiformavo XV–XVIII a., kai dalis Latvijos Kuršo gyventojų persikėlė į Šventosios, Palangos apylinkes bei Rytprūsių pajūrį, Kuršių neriją ir sumišo su lietuviais, vokiečiais ir apylinkėse gyvenusių kuršių bei prūsų palikuonimis. Kuršių nerijoje kuršininkų tarmė XIX a. vyravo, XX a. didesnį vaidmenį ėmė įgauti vokiečių kalba. Pagal 1927 m. išleistą kuršininkų žodyną 60 proc. žodžių buvo tokie patys kaip ir latvių kalboje, 26 proc. buvo skoliniai iš vokiečių ir 13 proc. - skoliniai iš lietuvių kalbos.
1945 m. šiaurinėje Kuršių nerijos dalyje dar buvo apie 245 šeimos, kuriose kalbėta kuršininkų tarme. Antrojo pasaulinio karo pabaigoje praktiškai visi kuršininkai atsidūrė Vokietijoje. 2002 m. Vokietijoje dar buvo 7 asmenys, mokantys kuršininkų tarmę. Kuršių nerijoje yra likę 9 asmenys, kurie save laiko kuršininkais ir geriau ar blogiau kalba šia tarme.
Patys kuršininkai savęs niekada nelaikė latviais bei savo kalbos nelaikė latvių kalbos tarme, nes jų atmintyje migracija iš Kuršo neišliko, juolab kad migracijos metu dar nebuvo susiformavusi „Latvijos“ ir „latvių“ sąvoka. Dėl intensyvių kalbinių kontaktų, ypatingo socialinio statuso ir istorinių-politinių aplinkybių tarmė nuolat kito, o jos vartojimo plotas sparčiai mažėjo. Tarmė nebeperduodama kitai kartai, dėl to artimiausiu metu išnyks. Tarmę intensyviai tyrinėja Klaipėdos universiteto mokslininkai, universitete sukaupta daug medžiagos ir vykdomos ekspedicijos.
Istorija
Kuršininkų protėviai į Kuršių neriją, kurią jie vadino kuse kape, pradėjo keltis XV a. iš vakarinių Kuršo sričių. Tuo metu ten jau buvo išplitusi latvių kalba, tačiau kuršininkai išlaikė ir kai kuriuos kuršių kalbos archaizmus, o vėliau nuo tolesnės latvių kalbos raidos buvo izoliuoti.
Vėliau jų kalbą stipriai veikė lietuvių ir vokiečių kalbos (iš pradžių kolonistų vokiečių žemaičių tarmė, vėliau literatūrinė vokiečių kalba, kuri mokyta mokyklose). Pietinėje nerijos dalyje kuršininkų tarmė anksti buvo išstumta vokiečių kalbos, o šiaurinėje išliko ilgiau.
Betmidrašas
Betmidrašas ( – mokymo namai) – Toros, Talmudo ir potalmudinės rabinistinės literatūros studijavimo vieta. Terminas pirmą kartą paminėtas Ben Siros Siracido knygoje (170 pr. m. e.).
Kaip manoma, betmidrašas egzistavo Antrosios šventyklos laikotarpiu, kai buvo plėtojamas žydų raštas ir kultūra. Tada betmidrašas dar nepriklausė sinagogai, o viduramžiais jau buvo sinagogoje ar šalia jos. Nuo tada pradėtas laikyti ir mokymo vieta, ir maldos namais.
AFC Iššūkio taurė
Po 2014 m. Iššūkio taurės turnyras panaikintas, o AFC Azijos taurės pirmenybės praplėstos.
Dalyviai
AFC 46 savo nares pagal pajėgumą buvo suskirsčiusi į tris grupes: pajėgiausių, besivystančių ir silpnųjų. Pirmųjų dviejų grupių komandos varžėsi atrankoje į AFC Azijos taurę. Silpnųjų grupės komandos žaidė AFC Iššūkio taurės turnyre. Tiesa, dalis komandų iš pajėgesnių grupių taip pat dalyvavo Iššūkio taurėje. Nuo 2011 m. AFC Azijos taurės, paskutinių dviejų AFC iššūkio taurių laimėtojai automatiškai patekdavo į čempionatą.
Pirmajame turnyre dalyvavo iš karto visos komandos, o nuo antrojo jau rengtas atrankos turnyras.
AFC Iššūkio taurėje varžosi šios komandos (kartai finaliniame turnyre):
Stipresnių grupių komandos, dalyvavusios turnyre:
Bacilos
Bacilos (Bacilli) – Firmicutes tipo bakterijų klasė.
Bacilomis taip pat vadinamos bet kokios lazdelės formos bakterijos.
Hanibalas
thumb|left|Hanibalas ir jo kariuomenė žygiuoja per Alpes
Hanibalas (247 m. pr. m. e. – 183 m. pr. m. e.) – garsus Kartaginos karvedys ir politikas.
Jis gyveno tuo metu, kai po intensyvių kovų Roma įtvirtino savo galią prieš kitas Viduržemio jūros jėgas: Kartaginą, Makedoniją, Sirakūzus ir Seleukidų imperiją. Hamilkaro Barkos sūnus.
Po tėvo mirties Hanibalas tapo vyriausiu kartaginiečių vadu. Vedęs Ispanijos princesę jis ėmėsi valdyti Ispaniją. 219 m. pr. m. e. Hanibalas puolė Saguntą, nepriklausomą Iberijos miestą prie Ebro upės. Pagal Romos ir Kartaginos sutartį, iki I Punų karo, ties Ebru Iberijos pusiasalyje kartaginiečių įtakos zona baigėsi. Nors Saguntas buvo Ebro pietuose, bet romėnams, kurie palaikė glaudžius ryšius su šiuo miestu, ši kartaginiečių ataka buvo iššūkis II Pūnų karo pradžiai.
Savo garsųjį žygį į Italiją jis pradėjo 218 m. pr. m. e. pavasarį. Jo armiją sudarė 40,000 pėstininkų, šiek tiek kavalerijos ir karo dramblių. Per penkis mėnesius iš Iberijos jis per Pirėnus ir Alpes nužygiavo į šiaurinę Italijos dalį. Norėdamas kompensuoti žygyje prarastus karius jis prijungė prie armijos karių iš draugiškų keltų genčių. 218 m. Hanibalas įveikė romėnus Trebijos mūšyje, 217 m. prie Trazimeno ežero, 216 m. prie Kanų. Po pergalingo Kanų mūšio Kapuja, antras pagal dydį Romos miestas prisijungė prie Hanibalo. Hanibalas laikė armiją Italijoje daugiau nei dešimtmetį nepatirdamas jokio didesnio pralaimėjimo, tačiau užbaigti karo jam taip pat nepavyko. Įgyvendinti pagrindinį tikslą – užimti gerai įtvirtintą Romos miestą Hanibalui trūko apgulties įrangos.
Per tą laiką Romos armija persigrupavo. Romos pajėgos surengė žygius į Šiaurės Afriką ir privertė jį 203 m. grįžti į Kartaginą, kur jis 202 m. pralaimėjo Zamos mūšyje. Susitarus dėl taikos, kuri laiką dirbo vyriausiuoju teisėju, bandydamas reformuoti Kartaginą. Praėjus 14 metų nuo Zumos mūšio, išsigandusi dėl Kartaginos galios augimo Roma pareikalavo jo nušalinimo. Hanibalas pabėgo pas Sirijos karalių Antiochą III, kur buvo patarėju karui su Roma ir vadovavo kariniam laivynui. Po pralaimėjimo gyveno pas Bitinijos valdovą, vėliau nusižudė.
Hanibalas laikomas vienu didžiausių karinių vadų ir taktikų žmonijos istorijoje.
Trumpašerė opuncija
Trumpašerė opuncija (Opuntia microdasys) – kaktusinių (Cactaceae) šeimos krūmiškos išvaizdos augalas. Stiebas iki 1 m, sudarytas iš apvalių narelių, nusėtų gausybe glochidžių. Žiedai sodriai geltonos spalvos, apie 4–5 cm skersmens.
Paplitusi Meksikos centrinėje ir šiaurinėje dalyje. Tai vienas iš populiariausių auginamų kaktusų, bet turi labai daug glochidžių, kuriomis galima rimtai susižeisti odą, nes sunku jas ištraukti.
Nuorodos
thumb|left|210px|Trumpašerės opuncijos žiedai
Vidgirėliai
Vidgirėliai – kaimas rytinėje Marijampolės savivaldybės dalyje, 4 km į pietvakarius nuo Gudelių.
Galtonija
Galtonija (Galtonia) – smidrinių (Asparagaceae) augalų gentis. Lietuvoje gana retai gėlynuose auginama balsvoji galtonija (Galtonia canadians). Augalas iki 100 cm aukčio. Žydi birželio – rugpjūčio mėn.
Logaritmas
right|thumb|upright=1.35|alt=Graph showing a logarithm curves, which crosses the x-axis where x is 1 and extend towards minus infinity along the y-axis.|Logaritminės funkcijos pagrindu 2 grafikas kerta ordinačių ašį ties vienetu ir praeina per taškus (2,1), (4,2) ir (8,3). thumb|right|Džonas Neperis (1550–1617), logaritmų išradėjas.
Matematikoje skaičiaus logaritmas ( – santykis + – skaičius) – laipsnio rodiklis, kuriuo reikia pakelti kitą fiksuotą skaičių (pagrindą), kad būtų gautas tas skaičius. Logaritmas yra atvirkštinė pagrindo kėlimo laipsniu funkcija. Veiksmas, kuriuo randamas skaičiaus logaritmas vadinamas logaritmavimu.
Pavyzdžiui, 1000 logaritmas pagrindu 10 yra 3, nes 10 pakėlus 3 laipsniu gaunamas 1000:. Bendru atveju, bet kuriems dviem realiems skaičiams b ir x, kur b yra teigiamas ir b ≠ 1,
Logaritmas, kurio pagrindas skaičius 10, yra vadinamas dešimtainiu logaritmu ir yra taikomas inžinerijoje. Logaritmas pagrindu e (≈ 2,718) yra vadinamas natūriniu logaritmu ir yra plačiai naudojamas grynojoje matematikoje, ypač integraliniame ir diferencialiniame skaičiavime. Dvejetainis logaritmas naudoja pagrindą 2 (b = 2), naudojamas kompiuterių moksle.
Logaritmus atrado ir tyrė jų savybes škotų matematikas Džonas Neperis 1614 m., jis taip pat sukūrė „Nepero lazdeles“, kurios palengvino logaritmų skaičiavimą. Šiuolaikinį logaritmų žymėjimą įvedė XVIII a. Leonardas Euleris.
Veiksmai su logaritmais
Logaritmų sudėties pakeitimas sandauga
yra lygus log_b(xy)
Pavyzdžiui:
Įrodymas: log_2(4)=2,o log_2(8)=3, taigi 2+3=5.;
Logaritmų atimties pakeitimas dalyba
Logaritmų atimtis yra priešingas veiksmas sudėčiai, todėl pologaritminius reiškinius (pažymėta raide 'X') reikės dalinti.
Pavyzdžiui:. Šis reiškinys bus lygus log_2(8/4), taigi jis lygus log_2(2)=1.
Įrodymas: 3-2=1.
Pastaba: logaritmo pagrindas (pažymėta raide b) turi būti didesnis už nulį ir nelygus 1, o pologaritminis reiškinys (X) didesnis už 0.
Logaritmų savybės
\ln1=0 \log_a1=0 \log_aa=1
– pagrindų keitimo formulė.
Pacų rūmai (Didžioji g.)
Pacų rūmai – klasicistinis pastatas Vilniuje, Didžioji g. 7.
Istorija
Brauno atlase šioje vietoje buvo pažymėti triaukščiai Vaivados namai, matyt, pastatyti Trakų vaivados Grigaliaus Astiko. XVI a. pab. sklype stovėjo du namai: vienas priklausė Sluškoms, kitas buvo vadinamas Vytauto namu. Sluškų namą 1602 m. įsigijo kanauninkas Ambraziejus Beinartas ir įrengė bursą (bendrabutį). 1655 m. abu pastatai buvo apgriauti. 1673 m. bursos namą nusipirko Vilniaus kaštelionas, LDK etmonas Mykolas Kazimieras Pacas; prieš tai jis buvo nusipirkęs ir vad. Vytauto namą. Iki 1677 m. namai buvo atstatyti, sujungti ir tapo puošniais rūmais. M. K. Pacui išvykus į karą su Turkija, dalis rūmų buvo išnuomota pirkliams, pajamos ėjo Vilniaus šv. Petro ir Povilo bažnyčios statybai. XVIII a. kieme buvo pastatytas šiaurinis korpusas, skirtas virtuvei ir pagalbinėms patalpoms, ir pietinis korpusas su ratine ir arklidėmis. 1787 m. po Juozapo Paco mirties rūmai atiteko Liudvikui Mykolui Pacui. 1790 m. rūmai buvo sujungti su gretimu namu. 1810 m. buvo remontuoti.
1830 m. rūmai remontuoti dar kartą. Kai po 1831 m. sukilimo L. M. Pacas pabėgo į Prancūziją, rūmai buvo konfiskuoti. Juose įsikūrė Vilniaus gubernijos karinis štabas ir 1839–1841 m. įvykdyta rekonstrukcija caro patvirtintą inžinieriaus kapitono Grunto projektą. 1860 m. ir 1909 m. pastatas buvo vėl rekonstruojamas. 1916–1918 m. juose buvo nuolatinė lietuvių ir baltarusių liaudies dirbinių paroda. Tarpukariu rūmuose Vilniaus vaivadijos karinis štabas. 1945–2012 m. pastate buvo įsikūrusios įvairios VRM ir SAM įstaigos. 1980 m. buvo atlikta rekonstrukcija pagal A. Bučinskaitės projektą.
2012–2014 m. pastatas stovėjo apleistas.
Ford Fusion (Šiaurės Amerikos)
Pirmieji „Fusion“ modeliai buvo pradėti gaminti 2005 metų rugpjūčio 1 diena ir buvo parduodami kaip 2006 metų automobiliai. Visoje Lotynų Amerikoje, išskyrus Argentiną, naujasis „Fusion“ pakeitė iki tol parduodamą Ford Mondeo modelį, JAV bei Kanados rinkose automobilis pakeitė vidutinės klasės Ford Taurus modelį. Pagrindiniai automobilio konkurentai yra Toyota Camry, Honda Accord ir Hyundai Sonata modeliai.
2008 metų lapkritį vykusioje Los Andželo automobilių parodoje buvo pristatytas antrosios kartos „Fusion“ modelis, jo gamyba prasidėjo 2009 metais, automobilis buvo parduodamas kaip 2010 metų modelis.
Speculum maius
miniatiūra|Speculum Maius Speculum maius (lot. t. p. Speculum majus; „Didysis veidrodis“) – Viduramžių enciklopedija; autorius – Vincentius Bellovacensis (apie 1190–1264 arba 1184–1194 [?]).
Istorija
Vienuolis dominikonas Vincentius Bellovacensis medžiagą suskirstė į 80 knygų, perdirbo apie 2 000 šaltinių – teologijos veikalų graikų, hebrajų ir romėnų autorių.
Speculum maius parašyta lotynų kalba; išspausdinta 1474. Ketvirtasis ir paskutinis leidimas – Douai (1624), tomų skaičius – 32.
Tomai
Trys dalys, penki tomai:
Ketvirtoji dalis Speculum morale buvo suplanuota, bet nerealizuota.
Vėlesni tęstiniai veikalai
Speculum maius tradicijas tęsė:
Vytautas Steponas Vaičiūnas
Vytautas Steponas Vaičiūnas (g. 1944 m. kovo 7 d. Šiauliuose) – Lietuvos dvasininkas, dėstytojas.
Biografija
Gimė 1944 m. kovo 7 d. Šiauliuose. 1966-1971 m. mokėsi Kauno kunigų seminarijoje. 1979-1988 m. buvo šios seminarijos vicerektorius ir dėstytojas. 1982 m. apgynė teologijos licenzijato laipsnio disertaciją: Kunigystės ir kunigo samprata šiandien. Nuo 1990 m. VDU Katalikų teologijos fakulteto docentas. 1993-2006 m. VDU Katalikų teologijos fakulteto dekanas. 1995 m. tapo nostrifikuotu teologijos mokslų daktaru. 2004 m. popiežius Jonas Paulius II suteikė Popiežiaus garbės Prelato titulą.
Kazimieras Jonas Sapiega
Kazimieras Jonas Sapiega (1637 m. – 1720 m. kovo 13 d. Gardine) – LDK didikas, Sapiegų giminės atstovas, Abiejų Tautų Respublikos karvedys, Lietuvos didysis etmonas.
Biografija
thumb|left|150px|Kazimiero Jono Sapiegos žmona Teresė Korwin Gosievska Vilniaus vaivados ir Lietuvos didžiojo etmono Povilo Jono Sapiegos sūnus. Pranciškaus Stepono, Benedikto Povilo ir Leono Bazilijaus brolis.
Turėjo sūnus Jurgį Stanislovą, Mykolą Pranciškų, Aleksandrą Povilą.
Kai kurių šaltinių teigimu, Stanislovas Augustas Poniatovskio tėvas Stanislavas Poniatovskis, Krokuvos kaštelionas, galėjo būti nesantuokininiu Kazimiero Jono Sapiegos ir žydaitės sūnumi, kurį įsūnijo Pranciškus Poniatovskis.
Valstybės tarnyba
Lietuvos didysis taurininkas nuo 1659 m., Lietuvos didysis pastalininkis nuo 1661 m., o nuo 1663 m. – Lietuvos dvaro paiždininkis.
1665–1670 m. Lietuvos Brastos seniūnas, 1684-1713 m. Merkinės seniūnas.
Polocko vaivada nuo 1670 m., Žemaitijos seniūnas nuo 1681 m. (?1676), Lietuvos lauko etmonas nuo 1681 m., Vilniaus vaivada 1682–1703 m., Lietuvos didysis etmonas 1683–1703 ir 1705–1708 m.
Ginčas su Vilniaus vyskupu
1694 m. balandžio 18 d. Vilniaus vyskupas Konstantinas Kazimieras Bžostovskis didįjį etmoną ekskomunikavo už kariuomenės laikymą bažnytinėse valdose.
Pilietinis karas (Valkininkų konfederacija)
1700 m. pilietinio karo metu kovojo už Sapiegų giminės pozicijų LDK išsaugojimą prieš Valkininkų konfederaciją. Valkininkų mūšyje lapkričio 18 d. pralaimėjo Mykolo Servacijaus Višnioveckio vadovaujamiems bajorams.
1708 m. atidavė etmono buožę savo sūnėnui Jonui Sapiegai.
Bernice King
thumb|250px
Hapoel Tel Aviv FC
Tel Avivo „Hapoel“ – Izraelio futbolo klubas iš Tel Avivo.
Istorija
Klubas įkurtas 1927 m.
Jakač Dvorna
Jakač Dvorna  – kaimas Lenkijos šiaurės rytuose, Šniadovo valsčiuje, Lomžos apskrityje, Palenkės vaivadijoje. Kaimas yra apie 4 km į pietvakarius nuo Šniadovo, apie 20 km į pietvakarius nuo Lomžos ir apie 84 km į vakarus nuo vaivadijos centro Balstogės. Per kaimą eina vaivadijos kelias Nr. 25px|DW677.
Pirmosios tautos
Pirmosios Tautos – dabartinis pavadinimas Kanados teritorijoje gyvenusioms tautoms ir jų dabartiniams palikuonims, išskyrus metisus ir inuitus. Jų teises ir interesus atstovaujanti organizacija yra Pirmųjų Tautų Asamblėja.
Anksčiau Pirmųjų Tautų žmonės buvo vadinami indėnais, vietiniais kanadiečiais, aborigenais, autochtonais. JAV ta pačia prasme naudojamas terminas „vietiniai amerikiečiai“ (Native Americans), reiškiantis Valstijų teritorijoje gyvenusius ir gyvenančius indėnus, o plačiaja prasme – Amerikos čiabuvius apskritai.
Sąvoka Pirmosios Tautos pradėta plačiau naudoti apie 1980-usius ir pakeitė iki tol paplitusį terminą indėnų gentys.
1959 m. Lietuvos gyventojų surašymas
'''1959 m. Lietuvos gyventojų surašymas''' vyko 1959 m. sausio 15 d. kaip 1959 m. TSRS gyventojų surašymo dalis. Tai buvo pirmasis pokario Lietuvos gyventojų surašymas. Lietuvos TSR buvo priskaičiuota 2,697 mln. (kitais duomenimis 2,711 mln.) gyventojų. Surašymo metu Lietuvos TSR buvo:
Administracinis suskirstymas, artimiausias surašymo dienai, buvo pateiktas 1959 m. vasario 1 d. būklę aprašančiame žinyne, bet nuo surašymo sausio 15 d. iki vasario 1 d. įvyko kai kurie esminiai pokyčiai – panaikinti 4 rajonai (Dotnuvos rajonas, Obelių rajonas, Simno rajonas, Tytuvėnų rajonas).
Rezultatai
Daugumoje atvejų duomenys buvo pateikiami ir apie nuolatinius gyventojus, ir apie esančius. Į pastarųjų grupę įėjo ne tik nuolatiniai gyventojai, bet ir kariškiai pagal šaukimo vietą. Kaimo vietovių informacija pateikta tik apie esančius gyventojus.
Išsamūs surašymo rezultatai atskirose teritorijose neatitiko surašymo metu buvusią situaciją, kadangi po surašymo vyko 1955–1965 m. LTSR rajonų reformos. Surašymo metu buvo 83 rajonai. Duomenys apie miestus ir rajonus yra pateikti 1962 m. balandžio 1 d. ribose (56 rajonai), o apie apylinkes – 1970 m. sausio 15 d. (44 rajonai). Tai lėmė ataskaitinių leidinių data – leidėjai nusprendė, kad aktualiai pateikiant surašymo duomenis reikia atsižvelgti į administracinius-teritorinius pokyčius, įvykusius nuo gyventojų surašymo iki statistinių leidinių publikavimo.
Pilumnas
Romėnų mitologijoje Pilumnas – gamtos dievas, Pikumno brolis. Jis užtikrino, kad vaikai gerai augtų sveiki. Gimus vaikui sevovės romėnai palikdavo tuščia lova, norėdami užsitikrinti Pilumno pagalba. Pagal legendą Pilumnas išmokė žmoniją malti grūdus. Kartais identifikuojamas kaip Danajės vyras, pagal tai gaunasi, kad jis buvo Danajaus tėvas, Turno protėvis.
Jakač Mloda
Jakač Mloda  – kaimas Lenkijos šiaurės rytuose, Šniadovo valsčiuje, Lomžos apskrityje, Palenkės vaivadijoje.
Pikumnas
Romėnų mitologijoje Pikumnas – vaisingumo ir žemdirbystės dievas, moterystės, kūdikių ir vaikų globėjas. Dievo Pilumno brolis. Dažnai taptinamas su Sterkvilinu (lot. Sterquilinus).
Johann Unterweger
Johann Unterweger, pravarde Jack (1950–1994) – Austrijos žudikas maniakas, žudęs prostitutes. Pirmą sykį buvo nuteistas 1974 m., kalėjime rašė poeziją, apsakymus, pjeses, taip pat išleido savo autobiografiją, pagal kurią buvo sukurtas filmas. Unterweger tapo vietine žvaigžde, prasidėjo visuomeninis judėjimas už jo paleidimą, kuriame dalyvavo žinomi Austrijos politikai ir intelektualai – tarp jų ir 2004 m. Nobelio literatūros premijos laureatė Elfriede Jelinek. Nusikaltėlis buvo pristatomas kaip puikus reabilitacijos pavyzdys. Šio judėjimo pastangomis, Johann Unterweger buvo suteikta amnestija. Išėjęs į laisvę, jis vedė televizijos laidas apie kalinių reabilitaciją.
1991 m., Austrijos žurnalo pasamdytas parašyti straipsnį apie prostituciją Los Andžele, jis nuvyko į JAV, kur ieškodamas medžiagos straipsniams bendradarbiavo su vietine policija, lankėsi miesto Raudonųjų žibintų kvartaluose.
Holubivka
Holubivka, arba Kirovskas  – srities pavaldumo miestas rytų Ukrainoje, Luhansko srityje, netoliese Holubovkos geležinkelio stoties, 68 km (automobilių keliu) iki srities centro Luhansko. Išvystyta akmens anglių gavyba ir su ja susijusios pramonės šakos.
Jakač Borkai
Jakač Borkai  – kaimas Lenkijos šiaurės rytuose, Šniadovo valsčiuje, Lomžos apskrityje, Palenkės vaivadijoje.
Holubivka
Istorija
Įkurtas 1764 m. Nuo 1944 m. Holubivkos Rūdyno angliakasių gyvenvietė pavadinta TSRS politinio veikėjo Sergejaus Kirovo vardu. Miesto statusas – nuo 1962-ųjų.
Johann Unterweger
Panašiu metu Austrijos ir JAV policija surinko pakankamai įrodymų, kad vien per pirmuosius metus po amnestijos Unterweger nužudė šešias prostitutes. Kaip vėliau paaiškėjo, vizito JAV metu Los Andžele jis nužudė dar tris merginas. Grįžusį į Austriją, vietos policija bandė jį areštuoti, tačiau Jack spėjo pabėgti.
1992 m. vasario 27 d. jis galiausiai buvo rastas ir areštuotas Majamyje (JAV). 1994 m. rugpjūčio 29 d. Austrijos teismas jį pripažino kaltu viso dėl 11 žmogžudysčių ir nuteisė laisvės atėmimu iki gyvos galvos be teisės į amnestiją. Tą pačią naktį kalėjime Johann Unterweger pasikorė.
Amalviškiai
Vakaruose telkšo Amalvas, kurį supa pelkė (kartu jie sudaro Amalvo botaninį-zoologinį draustinį) ir iš jo išteka Amalvė.
Jonathan Tehau
Džonatanas Tehau (Jonathan Tehau; g. 1988 m. sausio 5 d.) – Taičio futbolininkas, rungtyniaujantis saugo arba gynėjo pozicijoje. Taičio rinktinės narys (su broliais Lorenzo Tehau, Alvin Tehau ir pusbroliu Teaonui Tehau).
Džonatanas Tehau įmušė įvartį į Nigerijos vartus 2013 m. FIFA Konfederacijų taurėje. Tose pat varžybose taip pat įsimušė įvartį ir į savo vartus.
William Henry Harrison
Viljamas Henris Harisonas (, 1773 m. vasario 9 d. – 1841 m. balandžio 4 d.) – 9-asis Jungtinių Amerikos Valstijų prezidentas, ėjęs pareigas nuo 1841 m. kovo 4 d. iki 1841 m. balandžio 4 d. Prezidento pareigas jis ėjo vos 32 dienas. Viljamas Henris Harisonas tapo trumpiausiai pareigas ėjusiu JAV prezidentu.
Biografija
Paskutinis JAV prezidentas, gimęs iki JAV nepriklausomybės karo. Gimė plantatoriaus šeimoje. V. H. Harisono tėvas pasirašė JAV nepriklausomybės deklaraciją. Nuo 1791 m. V. H. Harisonas tarnavo JAV kariuomenėje. Nuo 1800 m. iki 1813 m. pirmasis Indianos teritorijos gubernatorius. Labiausiai Harrison išgarsėjo pergale Tipekanu mūšyje, kuriame įveikė Tenksvatavos vadovaujamas jungtines indėnų pajėgas ir de facto pabaigė Tekumzės indėnų sukilimą. 1812 m. JAV karo su Jungtine Karalyste metu pasiekė pergalę Temzės mūšyje, taip šiame regione užbaigdamas ir karą. Nuo 1816 m. iki 1819 m. JAV Atstovų rūmų narys. Nuo 1825 m. iki 1828 m. – JAV Senato narys. 1836 m. JAV prezidento rinkimuose pralaimėjo M. van Burenui. 1840 m. išrinktas JAV prezidentu. 1841 m. kovo 4 d. sakydamas ilgą inauguracinę kalbą persišaldė, o netrukus liga komplikavosi į plaučių uždegimą ir pleuritą. Po mėnesio V. H. Harisonas mirė. Jis tapo pirmuoju ėjusiu pareigas ir mirusiu JAV prezidentu. V. H. Harisono anūkas Benjamin Harrison tapo 23-iuoju JAV prezidentu.
Rolandas Valiūnas
Rolandas Valiūnas (g. 1965 m. sausio 13 d. Kybartuose, Vilkaviškio rajonas) – Lietuvos verslo teisininkas ir visuomenės veikėjas, verslo teisės ir įmonių advokatas, bendrovių valdymo (Corporate Governance) specialistas, advokatų kontoros „Ellex Valiūnas ir partneriai“ („Ellex Valiunas“) steigėjas ir vadovaujantysis partneris, Tailando garbės konsulas, Lietuvos meno mecenatas, Lietuvos dailės ir kartografijos kolekcininkas, lituaninių žemėlapių rinkinio ir peizažo albumų leidėjas.
Biografija
1971–1982 m. mokėsi Marijampolės 5-ojoje vidurinėje mokykloje, kurią baigė aukso medaliu. 1982-1984 m. atliko karinę tarnybą tarybinėje armijoje. 1984-1989 m. Vilniaus universiteto (VU) Teisės fakultete baigė vienpakopes teisės studijas ir įgijo teisininko kvalifikaciją, diplomuotas teisininkas.
1993 m. gavęs stipendiją, dalyvavo Seminare Baltijos šalių ir Lenkijos teisininkams Kopenhagoje (Danija). Studijavo Londono universiteto „Queen Mary & Westfield“ koledže (D. Britanijoje, 1994 m.), JAV ir tarptautinės teisės akademijoje Dalase (1996 m.). Stažavosi Romoje (Italija). 1999–2000 m. Baltijos vadybos institute (BMI) baigė magistro studijų programą aukščiausio lygio vadovams („Executive MBA“). Verslo administravimo magistras (EMBA, 2000 m.).
Nuo 1989 m. Vilniaus 1-osios advokatų kontoros teisininkas, nuo 1990 m. advokatas. 1991–1992 m. advokatų kontoros „Foresta“ advokatas. 1991-1992 metais Lietuvoje pradėjus taikyti verslo teisę, su draugais advokatais nusprendė joje specializuotis ir konsultuoti užsienio kapitalo įmones bei verslininkus. Tuomet Raimundas Lideika, Arūnas Petrauskas bei Rolandas Valiūnas įsteigė bendrą advokatų kontorą, teikiančią išskirtinai verslo teisines konsultacijas.
Nuo 1992 m. Rolandas Valiūnas vadovavo advokatų kontorai „Lideika, Petrauskas, Valiūnas ir partneriai“. Nuo 2004 m. tinklo „LAWIN“ Valdybos pirmininkas, LAWIN Vilniaus kontoros vadovaujantysis partneris. Nuo 2005 m. advokatų kontoros „Lideika, Petrauskas, Valiūnas ir partneriai LAWIN“ vadovas. Nuo 2015 m. gegužės 13 d. advokatų kontoros „Ellex Valiūnas ir partneriai“ (sutr. „Ellex Valiunas“) seniūnas ir vadovaujantysis partneris. Veiklos specializacija – įmonių įsigijimai ir susijungimai, jungtinė veikla ir bendros įmonės, privatizavimas, įmonių valdymas.
Kaip verslo teisės advokatas minimas įvairiuose tarptautiniuose teisės leidiniuose („IFLR 1000“; „Chambers Europe“; „Legal 500“). Teisinio žinyno „The International Who’s Who of Business Lawyers“ išrinktas geriausiu advokatu Lietuvoje įmonių valdymo ir vienu geriausiu advokatu įmonių įsigijimo ir susijungimo teisės srityje (2008 m.). Rolandas Valiūnas buvo Lietuvos advokatų tarybos pirmininko pavaduotoju (2002-2005 m.), Lietuvos jaunųjų advokatų asociacijos prezidentu (1994-1997 m.), Tarptautinės advokatų sąjungos (UIA) viceprezidentu (1991-2000 m.), Vilniaus Senamiesčio „Rotary“ klubo prezidentu (2008-2009 m.).
Baltijos vadybos instituto dėstytojas. BMI dėsto kursą „Bendrovių valdymas“ (Corporate Governance). Skaitė pranešimus teisinėmis ir vadybos temomis įvairiose konferencijose (Lietuvoje ir užsienyje). Dalyvavo Investuotojų forumo konferencijoje „10 metų kuriant Lietuvos ateitį kartu su Europos Sąjunga“, Lietuvos verslo konfederacijos ir „ICC Lietuva" organizuotoje Paslaugų verslo vadovų konferencijoje „Paslaugų sektorius Lietuvoje: ar norai atitinka galimybes", Europos finansų forume („Eurofi“) ir kt. Buvo IBA teisės verslo konferencijos Vilniuje pirmininkas. Teisinių publikacijų ir leidinių autorius bei bendraautoris.
Aktyviai dirba pritraukdamas investicijų į Lietuvą, teikia patarimus dėl investicinės aplinkos gerinimo įvairioms valstybės institucijoms ir įstaigoms. Eidamas valdybos pirmininko pareigas, vadovauja asociacijai „Investuotojų forumas“ ir „Investuok Lietuvoje“. Dirbo įvairiose darbo grupėse.
Kolekcionuoja paveikslus, žemėlapius, ginklus. Išleido lituaninių žemėlapių rinkinį, įvairius Lietuvos dailės albumus. Surinko ir visuomenei pristatė XVI-XVIII amžiaus istorinę ginkluotę.
Moka anglų, rusų bei lenkų kalbas.
Šeima
Vedęs. Žmona Renata Valiūnienė (g. 1965 m.), gydytoja ginekologė.
Publikacijos
Autorius:
Bendraautorius:
Padrikoji opuncija
Padrikoji opuncija (Opuntia basilaris) – kaktusinių (Cactaceae) šeimos krūmiškos išvaizdos augalas. Stiebas iki 60 cm aukščio, su žalsvais segmentais, kurie 8-14 cm ilgio ir 4-10 cm pločio. Ant jų auga areolės su vienu dygliu arba be jo ir su daug rudų glochidžių, kurios labai rimtai gali sužeisti odą.
Bhaktis
Bhaktis ( – „atsidavimas, meilė, prieraišumas“) – vienas ortodoksalių išsivadavimo iš samsaros būdų hinduizme.
Gintautas Piešina
Gintautas Piešina (1952 m. balandžio 8 d. Šiauliuose – 2014 metų balandžio 25 d. Vilniuje) – Lietuvos šachmatininkas, tarptautinis meistras (1988 m.), daugkartinis Lietuvos šachmatų čempionas.
Padrikoji opuncija
Nuorodos
thumb|left|210px|Padrikoji opuncija
Bhaktis
Bhaktį pripažįsta vaišnavai, propaguoja ir kai kurios šaivų mokyklos. Bhagavatapuranoje teigiama, kad bhaktį sudaro klausymasis, giedojimas, prisiminimas, lotoso pėdų garbinimas, apeiginis kultas, pagarbos teikimas, tarnavimas, draugystė ir visiškas atsidavimas.
Gintautas Piešina
Biografija
Nors Gintautas Piešina gimė Šiauliuose, neilgai trukus, jo tėvai persikėlė gyventi į Vilnių, kur jis visą gyvenimą ir gyveno. Savo sportinį kelią pradėjo Vilniaus šachmatų ir šaškių sporto mokykloje. 1988 m. tapo tarptautiniu šachmatų meistru.
Lietuvos asmeninis čempionatas
Pirmą kartą G. Piešina Lietuvos šachmatų čempionate dalyvavo 1969 m., būdamas 17-kos metų. Iš viso žaidė net 32-juose Lietuvos čempionatuose. Čempionu tapo 1972, 1974, 1978, 1984 ir 1988 metais. Sidabrą iškovojo  tris kartus: 1981, 1987 ir 1995 m.; bronzą - 1994 m.
Bhaktis
Pirmasis filosofiškai bhaktį XI–XII a. pagrindė Ramanudža.
Gintautas Piešina
Lietuvos asmeninis čempionatas
XX amžiaus 8-as ir 9-as dešimtmečiai Gintautui Piešinai buvo sėkmingiausi, kai jis, kartu su A.Butnoriumi tarpusavyje  varžydamiesi dėl čempiono titulo,  dominavo Lietuvos šachmatų scenoje.
Komandinės varžybos
Atstovaudamas Vilnių bei Lietuvą, Gintautas Piešina nemažai žaidė komandinėse šachmatų varžybose; dažnai pirmoje lentoje.
Lietuvos komandinės varžybos
Tris komandinius aukso medalius pelnė, žaisdamas už Vilniaus rinktinę Lietuvos komandiniuose čempionatuose: 1970 - prie 5-os, 1972 m.   bei 1975 m.  prie 1-os  lentos. Dar tris kartus, atstovaudamas Vilnių, kovojo Lietuvos spartakiadose: 1978 m. prie pirmos lentos, 1982 m. - prie trečios iškovojo komandinius aukso medalius , o 1974 metais, žaisdamas prie 2-os lentos, pelnė komandinį sidabro medalį.
Bhaktis
Bhakti praktika vadinama Bhakti joga.
Gintautas Piešina
SSRS komandinės varžybos
G. Piešina būdavo kviečiamas į Lietuvos rinktinės sudėtį, kuri dalyvaudavo SSRS spartakiadose ir komandiniuose čempionatuose. 1975 m. ir 1985 m. už rinktinę žaidė prie 3-ios, o 1979 m. 1-os lentos.
Šachmatų olimpiados
1994 m. jis atstovavo nepriklausomos Lietuvos rinktinei Maskvoje vykusioje Šachmatų olimpiadoje.
Europos klubinių šachmatų komandų taurė
1996 spalio 11-13 d. Olomouce, atstovaudamas Vilniaus šachmatų sporto mokyklą prie 2-os lentos, žaidė 12-ose Europos vyrų šachmatų klubinių komandų taurės varžybose, kuriose pasirodė sėkmingai (1,5 tšk.  iš 2).
Kiti turnyrai
G.Piešina dalyvavo septyniuose Pabaltijo čempionatuose ir dviejuose: 1977 m. Gomelyje (10,5 tšk. iš 15) ir  1988 m. spalio 18-30 d. Panevėžyje (8 tšk. iš 11)  iškovojo pirmąją vietą.
Nacionalinis stadionas (Vilnius)
miniatiūra
Nacionalinis stadionas – pradėtas 1985 m. ir nebaigtas statyti futbolo stadionas Šeškinėje, Vilniuje.
Po to, kai 2006 m. Nacionalinis stadionas su sporto kompleksu pripažintas nacionalinės svarbos sporto objektu, statybos darbai valstybės lėšomis buvo trumpam pratęsti 2008 m.
Atnaujintas daugiafunkcinio komplekso projektas buvo pristatytas 2019 m., tačiau, kilus abejonėms ir ginčams dėl projekto kainos, projekto pradžia buvo uždelsta. 2022 m. pradžioje buvo nugriautos senosios konstrukcijos.
Istorija
Nacionalinio stadiono projektavimas buvo pradėtas 1985 m. Tų pačių metų rugpjūčio 15 d. pasirašyta sutartis naujam stadionui statyti. Pirmojo stadiono projekto autorius buvo architektas Algimantas Nasvytis. 1987 m. vasario 13 d. patvirtintas projektas. Iki 1991 m. buvo sumontuoti stadiono tribūnų pamatai ir dalis tribūnų rėmų. 1993 m. statybos darbai nutraukti.
2007 m. balandžio 4 d. Vilniaus miesto savivaldybės tarybos sprendimu Nr. 1-1621 patvirtintas Nacionalinio stadiono su sporto kompleksu Ukmergės gatvėje projektas. Pagal projektą numatyta pastatyti universalios paskirties, visus tarptautinius standartus atitinkantį, dengtas tribūnas ir treniruočių aikštę su natūralia bei dirbtine danga turintį stadioną, kuris būtų naudojamas sporto varžyboms, kultūriniams renginiams, miesto šventėms, lengvosios atletikos varžyboms. Futbolo aikštės matmenys būtų 105 x 68 m. Statybos darbai pradėti 2008 m., bet po kurio laiko darbai nutrūko dėl lėšų stygiaus. Viso buvo investuota 33,6 mln. eurų
Daugiafunkcinis kompleksas
2019 m. gruodžio 18 d. Vilniaus miesto savivaldybės taryba pritarė Daugiafunkcio sveikatingumo, ugdymo, švietimo, kultūros ir užimtumo komplekso koncesijai. Konkursą statyti daugiafunkcį centrą laimėjo koncerno „Icor“ įmonė „Axis Industries“. Su šia įmone bei projekto finansuotoju „BaltCap“ Vilniaus miesto savivaldybė sutartį ketino pasirašyti 2020 m. kovą.
Kompleksą turėjo sudaryti 15 000 vietų stadionas bei kiti objektai: lengvosios atletikos stadionas, sporto kompleksas su gimnastikos, rankinio, tinklinio, krepšinio, bokso salėmis, bendruomenės ir kultūrinio ugdymo centras su biblioteka, Sporto muziejus, 300 vietų darželis. Šio komplekso statyba, kaip teigiama, turėjo kainuoti apie 93 mln. eurų. Visgi, mokėjimus išskirsčius per 25 m. laikotarpį, „BaltCap“ fondui būtų sumokėta beveik 156 mln. eurų siekianti suma. Vyriausybės dalis siekė apytikriai 54,5 mln. eurų, o Vilniaus miesto savivaldybės – 101,5 mln. eurų. Be to, sutarties projekte buvo numatyta galimybė išsimokėti anksčiau.
2020 m. gegužės 21 d. Viešųjų pirkimų tarnyba įpareigojo Vilniaus miesto savivaldybę nutraukti Nacionalinio stadiono konkursą dėl padidėjusios projekto kainos. Prokuratūra ėmėsi tyrimo ar kainos pokytis yra pagrįstas ir teisėtas, projektas buvo neribotam laikui sustabdytas.
2021 m. rugpjūčio mėn. koncernas „Icor“ pasitraukė iš projekto, jo vietą perėmė investicijų bendrovei „BaltCap“. 2021 m. spalio 8 dieną Lietuvos Respublikos švietimo, mokslo ir sporto ministerija, Vilniaus miesto savivaldybė ir „BaltCap“ priklausanti bendrovė „Vilniaus daugiafunkcinis centras“ pasirašė Nacionalinio stadiono koncesijos sutartį, kurios pagrindu koncesininkas „BaltCap“ bus atsakingas už komplekso projektavimą, statybą, finansavimą ir valdymą. Po pastatyto objekto pridavimo, koncesininkas jį prižiūrės ir valdys dar 22 metus. 2021 m. spalio mėn. „BaltCap“ pasirašė komplekso projektavimo sutartį su JAV architektūros įmone „Populous“ ir Lietuvos kompanija „Cloud architektai“. Komplekso statyba planuojama užbaigti 2025 metų pradžioje.
2022 m. sausio 4 d. prasidėjo senųjų konstrukcijų griovimas. 2023 m. prasidėjo stadiono statybos darbai. Iki rugpjūčio mėnesio buvo įrengti 14 bandomųjų polių.
Jastžombka Mloda
Jastžombka Mloda  – kaimas Lenkijos šiaurės rytuose, Šniadovo valsčiuje, Lomžos apskrityje, Palenkės vaivadijoje.
Bull Ring
thumb|200px|Selfridges prekybos centras Bull Ring – Anglijos miesto Birmingamo prekybinis rajonas. Tai svarbiausia komercinė miesto dalis nuo viduramžių laikų, kai čia pradėtas rengti turgus (1154 m.). Dabar čia įsikūręs vienas didžiausių JK prekybos centrų (priklauso „Selfridges“ tinklui), kurį aplanko 36,5 mln. lankytojų per metus. 3 aukštų moderniosios architektūros pastatas atidarytas 2003 m. Plotas 110 000 m².
Scylė
Scylė (Scilla) – smidrinių (Asparagaceae) augalų gentis, kuriai priklauso daugiametės svogūninės žolės su pamatiniais linijiškais lapais. Jų žiedai sukrauti kekėse. Apyžiedis mėlynas arba rausvas. Vaisius – tribriaunmė dėžutė.
Gentyje yra apie 90 rūšių. Lietuvoje kaip dekoratyviniai augalai auginamos šios rūšys:
Ibn Zuhras
Ibn Zuhr (Avenzoaras) (1094-1162 m.) – arabų gydytojas, chirurgas ir poetas. Jis gimė Sevilijoje, viduramžių Andalūzijoje (dabartinėje Ispanijoje).
Veikla
Avenzoaras buvo žinomas dėl racionalesnio, empirinio medicinos pagrindo. Jo didžiausias darbas ,, Al-Taysīr fil-Mudāwāt wal-Tadbīr‘‘ (,,Knyga apie sukoncentruotą terapiją ir dietą‘‘). Ši knyga buvo išversta į lotynų ir hebrajų kalbas bei padarė didelę įtaką chirurgijos progrese. Avenzoaras patobulino chirurgines ir medicinos žinias, įvardindamas kelias ligas ir jų gydymą. Jis atliko pirmąją eksperimentinę tracheotomiją ožkai.
Gerd Bucerius
Gerd Bucerius (1906 m. gegužės 19 d. – 1995 m. rugsėjo 29 d.) – Vokietijos verslininkas, leidėjas, filantropas, CDU partijos politikas.
Visuomeninė veikla
1971 m. lapkričio 2 d. įsteigtas Zeit-Stiftung fondas, Gerdo Bucerius turto valdytojas. Per jį yra koordinuojama „Bucerius Law School“ veikla Hamburge.
Vusteris
Vusteris – miestas vidurio vakarų Anglijoje, Vakarų Midlandso regione, 50 km į pietvakarius nuo Birmingamo; Vusteršyro grafystės centras. Per miestą teka Severno upė. Maisto (padažų), metalo apdirbimo, porceliano, cemento, elektronikos pramonė. Yra universitetas. Stovi XII a. katedra.
Kalninė opuncija
Kalninė opuncija (Opuntia phaeacantha) – kaktusinių (Cactaceae) šeimos krūmiškos išvaizdos augalas su besidriekiančiu, iki 1 m ilgio nariuotu stiebu. Nareliai 10-15 cm ilgio, su daug dyglių. Ant dvejų metų senumo ir senesių narelių išauga citrinos geltonumo žiedai.
Paplitęs JAV pietuose. Auga aukštai kalnuose. Populiari rūšis kaktusininkų kolekcijose. Dauginama įsišaknijusiais nareliais.
Žešuvo Ignaco Lukasevičiaus technikos universitetas
Žešuvo Ignaco Lukasevičiaus technikos universitetas  – valstybinė aukštoji mokykla Žešuve, Lenkijoje. Lenkijos aukštųjų mokyklų reitinge jis užima 51-60 vietą, tuo tarpu pasaulio reitinguose – 1953 (pagal pasaulinį Webometrics Ranking of World Universities 2013 m. reitingą).
1951 m. Žešuve pradeda veikti Vakarinė inžinerijos mokykla, kuri po pertvarkos 1952 m. tampa panašios įstaigos Krokuvoje dalimi. 1955 čia pradeda veikti Krokuvos technikos universiteto filialas, atskira aukštąja mokykla tapęs 1963 m.
Christian Poncelet
Kaip Senato prezidentas jis gali pakeisti prezidentą esant rimtai būtinybei. Tokia galimybė buvo 2005 m., kai sklido gandai, kad prezidentas Jacques Chirac atsistatydins, jei pralaimės referendumą dėl Europos konstitucijos. Tokiu atveju Poncelet būtų tapęs Laikinuoju prezidentu iki bus prisaikdintas naujai išrinktas prezidentas.
Arcade Fire
Arcade Fire – Indie rock grupė iš Monrealio, Kanados, susikūrusi 2003 metais. Jos pagrindą sudaro šeimyninis duetas – Win Butler ir jo žmona Régine Chassagne. 2004 metais buvo įrašytas pirmas pilnas grupės albumas Funeral. Kolektyvas savo veikloje naudoja daugybę įvairių muzikinių prietaisų, taip pridėdami ypatingo prieskonio įprastam roko skambesiui. Pirmą kartą į grupę didesnis dėmesys buvo atkreiptas, kai „Pitchfork“ svetainėje albumas Funeral surinko 9,7 balo. 2006 metais jie laimėjo Kanados „Juno“ apdovanojimuose, kur įvertinti jų dainų rašymo sugebėjimai. Dar geriau buvo įvertintas 2007 metais pasirodęs antrasis jų albumas Neon Bible, kuris buvo pastebėtas daugelyje prestižinių apdovanojimų. 2010 metais pasirodęs albumas The Suburbs (J. Karalystė – 1 vieta, JAV – 1) grupei atnešė pasaulinį pripažinimą ir populiarumą. Už The Suburbs 2011 m. grupė pelnė „Brit Awards“ apdovanijim1 geriausios metų tarptautinės grupės ir geriausio tarptautinio albumo, bei „Grammy“ geriausio metų albumo apdovanojimus.
Grigorijus Mairanovskis
Grigorijus Mairanovskis (Григо́рий Моисе́евич Майрано́вский, 1899–1964 m.) – žydų kilmės Sovietų Sąjungos biochemikas ir nuodų atradėjas.
Arcade Fire
2023 m. duomenimis, „Arcade Fire“ yra išleidę šešis studijinius albumus, iš kurių naujausiasis, „We“, išleistas 2022 m. gegužę.
Grigorijus Mairanovskis
Veikla
G. Mairanovskis buvo keleto slaptų laboratorijų vadovas, Biochemijos Bacho institute, Maskvoje (1928–1935 m.). Jis vadovavo „Laboratorijai nr. 1” (1938–1946 m.), kurioje, jo iniciatyva, buvo sukurta slapta nuodų tyrimų programa, kuruojama NKVD. Eksperimentams jis naudojo politinius belaisvius.
Su jais G. Mairanovskis išbandė tokius junginius kaip arsenas (pažeidžia virškinimo sistemą), kalio cianidas (paralyžuojama centrinė nervų sistema ir žmogus miršta), talis, kolchininas, kol galiausiai atrado nuodą „K-2“ (karbilamincholinchloridą) – bekvapį ir beskonį nuodą, nepaliekantį pėdsakų aukos organizme.
1951 m. G. Mairanovskis suimtas dėl ryšių su Viktoru Abakumovu, buvo apkaltintas tarnybinių įgaliojimų viršijimu bei neteisėtu stipriai veikiančių medžiagų laikymu, įkalintas Vladimiro kalėjime dešimčiai metų. Atlikęs bausmę, jis ėmė vadovauti biochemijos laboratorijai.
Arcade Fire
Nariai
Koncertiniai nariai
Buvę nariai
Buvę koncertiniai nariai
Jemielite Vipichai
Jemielite Vipichai  – kaimas Lenkijos šiaurės rytuose, Šniadovo valsčiuje, Lomžos apskrityje, Palenkės vaivadijoje.
Žaliasis goblinas
Žaliasis goblinas – išgalvotas personažas, superpiktadarys, kuris pasirodo Marvel Comics leidžiamose komiksų knygose. Personažą sukūrė rašytojas Stan Lee ir dalininkas Steve Ditko, pirmą kartą pasirodė The Amazing Spider-Man #14 (1964 m. liepa).
Žaliuoju goblinu buvo vadinami daug veikėjų, bet labiausiai žinomas yra Normanas Virgilijus Ozbornas. Jis buvo OSCORP pramonės galva ir Žmogaus-voro geriausio draugo, Hario Ozborno, tėvas.
Figuren aus dem Marvel-Universum Goblin (personaggio)
Intel 4004
Intel 4004 yra 4-bitų procesorius išleistas Intel kompanijos 1971 m. lapkričio 15 d. Nors tai ne pirmasis išleistas mikroprocesorius, bet jis buvo pirmasis mikroprocesorius, kaip komponentas parduodamas atvirojoje rinkoje. Šis procesorius sukurtas, naudojant 10 μm dydžio silicio puslaidininkius ir PMOS technologiją. Galėjo vykdyti apie 92 000 operacijų per sekundę.
Tai pirmasis Intel firmos sukurtas ir pradėtas gaminti kompiuterio mikroprocesorius, kuriame panaudotos integralinės grandinės. Iki tol Intel gamino tiktai puslaidininkinius mikrograndynus.
Margareta Higgins Sanger
Margareta Higgins Sanger (1879 m. rugsėjo 14 d. – 1966 m. rugsėjo 6 d.) – JAV gimdymo kontrolės kūrimo ir įteisinimo aktyvistė, lytinio švietimo pedagogė, rašytoja ir slaugytoja.
Veikla
M. Sanger populiarino terminą „gimstamumo kontrolė“, atidarė pirmąją Jungtinėse Amerikos Valstijose gimdymo kontrolės kliniką ir įsteigė organizacijas, kurios išsivystė į Amerikos planuojamos tėvystės federaciją.
Margaretos pastangos prisidėjo prie kelių teismo bylų, padėjusių legalizuoti kontracepciją Jungtinėse Amerikos Valstijose. Dėl jos ryšių su „Planned Parenthood“ federacija Margaret Sanger buvo dažnai kritikuojama žmonių, nusistačiusių prieš abortus, nors ji pati turėjo griežtą nusistatymą dėl kontracepcijos ir abortų – jiems nepritarė.
1916 m. Brukline ji atidarė pirmąją nėštumo kontrolės kliniką.
Sigma (gamybinis susivienijimas)
thumb|Susivienijimo pastatas
Lietuvos gamybinis susivienijimas „Sigma“ – gamybinis susivienijimas, įkurtas 1966 m., jo centras buvo Vilnius, Vilniaus skaičiavimo mašinų gamykla. Sunyko atkūrus Lietuvos nepriklausomybę.
Istorija
thumb
thumb|Iškaba 2007-aisiais
Susivienijimas įkurtas 1966 m., iš pradžių vadinosi Skaičiavimo ir organizacinės technikos įmonių susivienijimas „Sigma“, apjungė septynias įmones ir tris projektavimo-konstravimo organizacijas. Nuo 1971 m. vadinosi Skaičiavimo technikos gamybiniu-techniniu susivienijimu „Sigma“. Nuo to laiko vienijo penkias įmones ir dvi projektavimo-konstravimo organizacijos, visi turėjo juridinio asmens teises. Generalinės direkcijos funkcijas vykdė Vilniaus skaičiavimo mašinų gamykla.
1966 m. Vilniaus skaičiavimo mašinų gamykla buvo apdovanota Darbo raudonosios vėliavos ordinu, 1970 m. jai suteiktas Vladimiro Lenino vardas.
1991 m. buvo nutraukta didžiųjų skaičiavimo mašinų gamyba, todėl susivienijimas išnyko.
Padvariškiai (Marijampolė)
Padvariškiai – kaimas rytinėje Marijampolės savivaldybės dalyje, 4 km į šiaurės vakarus nuo Gudelių.
Bonaventūra Gailevičius
Bonaventūra Gailevičius (1752 m. Raseinių apskritis – 1834 m. liepos 23 d. Varniai) – Lietuvos kunigas, filosofijos daktaras.
Raudonasis serbentas
Raudonasis serbentas (Ribes rubrum) – agrastinių (Grossulariaceae) šeimos krūmas.
Bonaventūra Gailevičius
Biografija
Mokėsi Raseinių mokykloje. Nuo 1773 m. studijavo Vilniaus universitete, 1775 m. filosofijos daktaras. Nuo 1781 m. mokėsi Varnių kunigų seminarijoje. 1783 m. įšventintas kunigu. S. Giedraičio kvietimu nuvykęs į Varšuvą dalyvavo taryboje, valdžiusioje Žemaičių vyskupiją. Nuo 1784 m. Varnių klebonas ir konsistorijos narys, Žemaičių vyskupijos kapitulos narys, nuo 1791 m. kanauninkas, konsistorijos sekretorius, nuo 1808 m. prelatas ir vyskupijos oficiolas. Nuo 1813 m. generalinis vikaras, valdė vyskupiją vietoj sergančio vyskupo J. A. Giedraičio. T. Kosciuškos vadovaujamo sukilimo Telšių apskrities tvarkomosios komisijos narys.
Raudonasis serbentas
Paplitimas
Savaime auga Vakarų ir Šiaurės Europoje. Pasižymi ištvermingumu žiemą, atsparumu miltligei.
Bonaventūra Gailevičius
Biografija
Parengė katechetinių aiškinimų knygelių, krikščionybės 1825 m. jubiliejaus leidinių. Parašė giesmių, prisidėjo prie A. J. Giedraičio Naujojo testamento vertimo, rūpinosi religinės literatūros lietuvių kalba leidimu. Finansiškai rėmė Varnių bažnyčią, globojo žydus.
Šiaulių metraštis
Šiaulių metraštis – tęstinis leidinys, leistas 1930–1933 m., 1938 m. ir nuo 1994 m. leidžiamas Šiauliuose.
Raudonasis serbentas
Raudonųjų ir baltųjų serbentų veislės
Nors į tinkamiausių Lietuvoje auginti augalų veislių sąrašą įtraukta nedaug raudonųjų ir baltųjų serbentų veislių (Erstling aus Vierländen, Jonkheer van Tets, Olandų raudonieji ir Olandų baltieji), šių serbentų auginimas turi senas tradicijas. Dabartinis veislių sortimentas pratęsia uogų sezoną kelis mėnesius - nuo ankstyvųjų Jonkheer van Tets iki vėlyvųjų naujos kartos Detvan, Tatran, Slovakia veislių.
Šiaulių metraštis
Istorija
1930 m., 1931 m., 1932 m., 1933 m. ir 1938 m. leido Šiaulių kraštotyros draugija. Spausdino spaustuvė „Titnagas“. Išėjo 5 knygos. Pirmosios trys – tai informaciniai leidiniai apie Šiaulių miesto ir apskrities įstaigas, organizacijas, įmones. Ketvirtojoje knygoje publikuota tik muziejininkystės ir kraštotyros medžiaga, o penktoji knyga buvo skirta Lietuvos Respublikos dvidešimtmečiui, atspindinti 1918–1938 m. laikotarpį.
Bendradarbiavo Petras Avižonis, Aleksandras Merkelis, Jonas Puzinas, Juras Arnas Šaltenis, Balys Tarvydas ir kt.
Raudonasis serbentas
Raudonųjų ir baltųjų serbentų veislės
1989-1991 m. Lietuvos sodininkystės ir daržininkystės institute tirtų raudonųjų serbentų veislių derlingumas (t/ha). {| width="100%" border="0"
Šiaulių metraštis
Istorija
Redagavo Peliksas Bugailiškis.
Atkūrus Lietuvos nepriklausomybę, vėl buvo grįžta prie „Šiaulių metraščių“ leidimo idėjos. 1994 m. miesto mero Arvydo Saldos iniciatyva Šiaulių miesto savivaldybės taryba nutarė atnaujinti „Šiaulių metraščių“ leidimą. Pirmųjų trijų metraščių (1990–1993 m., 1994–1995 m., 1996–1998 m.) rengėjas istorikas, Šiaulių universiteto docentas Jonas Sireika, kitas, apimančias laikotarpius pagal Šiaulių miesto savivaldybės tarybos kadencijų trukmę, leidžia Šiaulių Aušros muziejus, pasitelkęs platų autorių ratą. Išleisti 1999–2002 m., 2003–2006 m. metraščiai, rengiamas 2007–2011 m. tomas.